
Z A P I S N I K


Sa 05. sjednice Odbora za financije i proračun Općinskog vijeća Općine Lasinja, održane 29.03.2022. godine u uredu općinskog načelnika u Lasinji, Lasinjska cesta 19, sa početkom u 09:00 sati.

Prisutni članovi odbora:  Zmajlović Željko (predsjednik)
                                        Prigorac Matija          (član)
                                        Jušinski Mirko           (član)
                                        Milovac Zrinka           (član)
Ostali prisutni: Perčić Marijo – općinski načelnik,
                        Vuksan Jadranka – referentica za financije, računovodstvo i proračun
                                                         
Odsutni članovi:  Mihalić Ivan (odsutan zbog posla)
                          
za današnju sjednicu predlaže se sljedeći:
Dnevni red:
1. Prijedlog Godišnjeg izvještaja o izvršenju proračuna Općine Lasinja za 2021. godinu; 
2. Prijedlog Odluke o rasporedu rezultata poslovanja za 2021. godinu;
3. Pitanja i prijedlozi.

Predloženi dnevni red se jednoglasno usvaja, te se pristupa raspravi po pojedinim točkama dnevnog reda.

AD-1/ Prijedlog Godišnjeg izvještaja o izvršenju proračuna Općine Lasinja za 2021. godinu; Pisani tekst obrazloženja kojim se godišnje izvješće o izvršenju proračuna, podnosi se u skladu sa Zakonom o proračunu i Pravilnikom o polugodišnjem i godišnjem izvještaju o izvršenju proračuna.
Godišnji izvještaj je predani Ministarstvu financija putem FINE 15.02.2022.g u zakonskom roku, izvješće se dostavlja Odboru za financije, Općinskom vijeću na konačno usvajanje, objavljuje se u Glasniku Općine i na Internet stranici Općine.
Važeći je planirani treći REBALANS PRORAČUNA za 2021.g na iznos od 7.215.000,00 kn.
Obrazac izvještaja o prihodima i rashodima, primicima i izdacima se popunjava sa podacima ostvareni u izvještajnom razdoblju prethodne (2020.) godine i podaci ostvareni u izvještajnom razdoblju tekuće (2021.) godine.
Ukupni prihodi ostvareni u razdoblju od 01.01 – 31.12.2021. godine iznose 5.571.896,20 kn, manji  su u odnosu na prošlu godinu, a u odnosu na godišnji plan iznose 77%. Prethodne godine je evidentirani primitak dugoročnog kredita.
Višak prihoda iz prethodne godine iznosi +1.260.966,28 kn, pa ukupno raspoloživi prihodi su uvećani i iznose 6.832.862,48 kn.
Ukupni rashodi i izdaci su ostvareni u iznosu od 6.084.124,53 kn, veći su u odnosu na prošlu godinu (prošle godine su iznosili 4.642.187,46 kn)
Upisane su sve obaveze i računi koji se odnose na godišnje razdoblje, te je ostvareni višak prihoda u iznosu od (+748.627,95 kn).
Obrazac Obaveze je predani sa stanjem obaveza u iznosu od 624.342,00 kn (dospjele obaveze su u iznosu od 6.000,00 kn, te 618.342,00 kn je nedospjelo. 
Stanje potraživanja iznosi 327.311,00 kn (veće je  za 17% u odnosu na prošlu godinu, iznosilo je 278.798,00 kn).
Stanje novčanih sredstva iznosi 1.088.632,00 kn, manje je u odnosu na  prethodnu godinu, te je iznosilo (1.561.572,00 kn)
Prihodi od poreza i prireza na dohodak, ostvareno je ukupno 1.441.275,28 kn,  ukinuti je model financiranja  temeljem fiskalnog izravnanja, umjesto tih prihoda ostvaruju se tekuće pomoći iz Državnog proračuna, kako kompenzacijska mjera u visini ostvarenog fiskalnog izravnanja  prethodne 2020. godine.
Tekuće pomoći iz DP realizirana je kompenzacijska mjera  u iznosu od 1.370.334,48 kn, mjesečna doznaka iznosi (114.284,54 kn).
Kapitalne pomoći iz državnog proračuna,  ostvareni je iznos od 359.073,00 kn.
od Ministarstva regionalnog razvoja, za modernizaciju ceste Desni Štefanki (Karasi), za uređenje okoliša za potrebe dječjeg vrtića „Bambi“ Lasinja (izrada sjenice u dvorištu vrtića, nabava opreme i igrala  za djecu).
Kapitalne pomoći iz županijskog proračuna, odobreni je maksimalno dozvoljeni iznos od (500.000,00 kn), za djelomično ublažavanje i sanaciju štete od razornog potresa (28. i 29.12.2020.g.), isplate su izvršene po odlukama i računima u iznosu od (515.647,21 kn), ostvarene su pomoći po potpisanim  Ugovorima za sufinanciranje izrade projektne dokumentacije za nogostup Lasinja – Kupska cesta (49.000,00 kn), izrada projekta za auto kamp – lovački dom (20.000,00 kn), te za projekt zaštite divljači u iznosu od (5.000,00 kn).
Predškolski odgoj, utrošeno je 719.799,62 kn, za sufinanciranje cijene boravka djece u ostalim dječjim vrtićima, ostvareno je (179.000,00 kn), sufinanciranje je u iznosu od 1.000,00 kn mjesečno po djetetu.
Ugovorom o provedbi predškolskog odgoja sa Osnovnom školom Lasinja uređena je provedba programa financiranja odgoja – dopuna ekonomske cijene u dječjem vrtiću „Bambi“ Lasinja, plaće i naknade za dvije odgajateljice sa punim radnim vremenom, kuharica – servirka hrane, medicinska sestra za potrebe medicinske skrbi 2 sata tjedno  (u funkciji od veljače / 2020.g. za 20-ero djece starije od 3 godine do škole) isplaćeni je iznos od (355.384,60 kn), za pokriće  dijela ovih troškova doznačena su sredstva u iznosu od (110.000,00 kn) od Ministarstva za demografiju, socijalnu politiku, obitelj i mlade.
Predstavničko i izvršno tijelo – Općinsko vijeće i Općinski načelnik, za naknade članovima Općinskog vijeća, Odbora, povjerenstava i ostale naknade učenicima za vrijeme stručne prakse, političkim strankama ostvareno je (310.369,71 kn), od toga za održane lokalne izbore za I i II izborni krug, nacionalne manjine i ostale rashode iznosi (131.748,02 kn), od kojih 50% troškova pokriva Karlovačka županija, za rad Općinskog načelnika koji dužnost obavljao volonterski, izvršeno je (41.142,45 kn), po provedenim novim lokalnim izborima (16.05.2021.g.) izabrani je novi Općinski načelnik koji obnaša dužnost profesionalno.
Račun zaduživanja – otplata glavnice i kamata po kreditima, izvršeno je (895.873,92 kn) za glavnicu  dugoročnog kredita od Privredne banke Zagreb d.d. u iznosu od (83.285,20 kn)  i prijevremena otplata velikog dijela u jednokratnom iznosu od (800.000,00 kn), za kamatu za dugoročni kredit isplaćeno je (12.588,72 kn). Ostatak iznosa za otplatu glavnice prema otplatnom planu iznosi (416.425,92 kn).
Općina je nastojala uštedjeti u svim elementima, funkcionirati u skladu sa trenutnom situacijom, nije bilo isplata dnevnica, bila je blaga zima, sa malo snijega, kojim su smanjeni troškovi.  Podmirene su sve nastale obveze i Općina je pozitivno završila poslovnu, financijsku godinu.  
U privitku je Godišnji izvještaj sa propisanim tablicama općeg i posebnog dijela proračuna koji čine račun prihoda i rashoda, račun financiranja po organizacijskoj, ekonomskoj, funkcijskoj, programskoj  klasifikaciji i po izvorima financiranja.
Jednoglasno se prihvaća predloženi Godišnji izvještaj o izvršenju proračuna Općine Lasinja za 2021. godinu, i upućuju Općinskom vijeću na raspravljanje i konačno usvajanje.
AD-2. / Prijedlog Odluke o raspodjeli rezultata poslovanja Općine Lasinja za 2021. god; 

Prijedlog odluke o raspodjeli rezultata poslovanja za 2021. godinu daje se sljedeće obrazloženje: 
Stanje na osnovnim računima podskupine 922 koja su iskazana u financijskim izvještajima za proračunsku godinu na dan 31. prosinca 2021. godine, utvrđena su kako slijedi:

	Broj računa
	Naziv računa
	Stanje      31.12.2021.

	92211
	Višak prihoda poslovanja
	1.587.685,39

	92222
	Manjak prihoda od nefinancijske imovine
	-1.216.738,52

	92223
	Manjak primitaka od financijske imovine
	-883.285,20

	
	Manjak prihoda sa stanjem 31.12.2021.
	-512.338,33

	
	Višak prihoda i primitaka ostvaren u prethodnoj godini
	1.260.966,28

	
	Višak raspoloživih sredstava u sljedećem razdoblju
	748.627,95



Raspoloživim viškom prihoda poslovanja na računu 92211 od (1.587.685,39 kn) pokriva se manjak prihoda od nefinancijske imovine na računu 92222 u iznosu od (1.216.738,52  kn), te dio manjka primitaka od financijske imovine na računu 92223 u iznosu od (370.946,87 kn) ostaje manjak prihoda tekuće godine u iznosu od (-512.338,33 kn), sa uključenim raspoloživim viškom prihoda iz 2020. godine u iznosu od (1.260.966,28 kn), ostvaruje se višak prihoda u iznosu od (748.627,95 kn) za prijenos u sljedeće razdoblje.

Temeljem odredbe članka 82. Pravilnika o proračunskom računovodstvu i računskom planu (NN br. 124/14, 115/15, 87/16, 3/18 i 126/19) saldo na kraju godine utvrđuje se prebijanjem računa viškova i manjkova po istovrsnim kategorijama i izvorima financiranja na razini osnovnog računa. Stanja utvrđena na osnovnim računima podskupine 922 i iskazana u financijskim izvještajima za proračunsku godinu raspodjeljuju se u sljedećoj proračunskoj godini u skladu s Odlukom o raspodjeli rezultata i uz pridržavanje ograničenja u skladu s propisima iz područja proračuna.
Općina Lasinja u 2021. godini ostvarila je sljedeće viškove i manjkove:

	R. br.
	Razred računskog plana
	Opis
	Iznos

	1.
	6
	Prihodi poslovanja
	5.543.658,40

	2.
	3
	Rashodi poslovanja
	(3.955.973,01)

	
	
	VIŠAK PRIHODA POSLOVANJA
	1.587.685,39

	3.
	7
	Prihodi od prodaje nefinancijske imovine
	28.237,80

	4.
	4
	Rashodi za nabavu nefinancijske imovine
	(1.244.976,32)

	
	
	MANJAK PRIHODA OD NEFINANC.  IMOVINE
	(1.216.738,52)

	5.
	8
	Primici od financijske imovine i zaduživanja
	0,00

	6.
	5
	Izdaci za financijsku imovinu i otplate zajmova
	(883.285,20)

	
	
	MANJAK PRIMITAKA OD FINANCIJSKE IMOVINE I ZADUŽIVANJA
	(883.285,20)

	
	Ukupni prihodi i primici 
	5.571.896,20

	
	Ukupni rashodi i izdaci 
	(6.084.234,53)

	
	Ostvareni manjak prihoda u tekućoj poslovnoj 2021. godini
	             -512.338,33

	
	Višak prihoda i primitaka ostvaren u prethodnoj godini
	1.260.966,28

	
	Višak raspoloživih sredstava u sljedećem razdoblju
	748.627,95



Ostvareni višak prihoda poslovanja u iznosu od (748.627,95 kn), koji će se rasporediti u plan Prvih izmjena i dopuna Proračuna Općine Lasinja za 2022. godinu kako slijedi:

	Redni br.
	Opis
	Račun
	Iznos

	1.
	Uređenje svlačionice DVD (R0151-1)
	4214
	200.000,00

	2.
	Izrada glavnog projekta interp.centra LK (R0125-0)
	4263
	100.000,00

	3.
	Modernizacija nerazvrstanih cesta (R0145-1)
	4213
	250.000,00

	4.
	Izrada glavnog projekta za auto kamp (R0134)
	4263
	100.000,00

	5.
	Ostali rashodi poslovanja
	3234
	98.627,95

	
	Ukupno:
	
	748.627,95


Temeljem prikazanog utvrđivanja rezultata poslovanja Općinski načelnik podnosi Općinskom vijeću na razmatranje i usvajanje Prijedlog odluke o raspodjeli rezultata poslovanja za 2021. godinu.

U privitku je predložena Odluka.
Jednoglasno se prihvaća predložena Odluka o rasporedu rezultata poslovanja Općine Lasinja za 2021. godinu i upućuje Općinskom vijeću na raspravljanje i konačno usvajanje.



AD-3/ Pitanja i prijedlozi

Do kraja sjednice nije bilo drugih pitanja i prijedloga, te je zaključena današnja sjednica Odbora za financije i proračun.

Završeno je u 09:45 sati.


Zapisničarka                                                                              Predsjednik Odbora

Jadranka Vuksan                                                                            Željko Zmajlović

